Michael Lonsdale
Michael Lonsdale (24. mai 1931 – 21. september 2020) oli prantsuse päritolu filminäitleja. Lonsdale sündis 1931. aastal Pariisis, tema isa oli inglane ja ema prantslane. Oma näitlejadebüüdi tegi ta 1956. aastal filmis "It Happened in Aden". Karjääri jooksul jõudis ta kokku teha enam kui kakssada filmirolli. Lonsdale oli rahvusvaheliselt muu hulgas tuntud tänu oma rollidele James Bondi filmis "Moonraker" ja 1973. aasta filmis "The Day of the Jackal". Väljaspool prantsuskeelset filmiruumi oli ta tuntud ka rollide poolest filmides "Roosi nimi" (1986), "The Remains of the Day" (1993 ja "Ronin" (1998). Ta võitis oma esimese Prantsuse Cesari-nimelise auhinna parima meeskõrvalosa eest Xavier Beauvois' 2011. aasta filmis "Of Gods and Men". Ülesastumise eest filmis "The Day of the Jackal" pälvis ta BAFTA nominatsiooni parima meeskõrvalosa eest.